ΓΡΑΠΤΗ ΕΡΩΤΗΣΗ E-3554/01

υποβολή: Antonios Trakatellis (PPE-DE), Ioannis Marnos (PPE-DE)και Christos Folias (PPE-DE) προς την Επιτροπή

(8 Ιανουαρίου 2002)

Θέμα: Κοινοτικό Ταμείο Καπνού: αδιάθετες πιστώσεις και νέες καταχρηστικές παρακρατήσεις στις πριμοδοτήσεις του καπνού

Τη στιγμή που καταγγέλλεται από τις ελληνικές οργανώσεις μεταποίησης καπνού ότι το κοινοτικό ταμείο καπνού(1) δεν έχει δαπανήσει ούτε ένα ευρώ από τις συσσωρευμένες παρακρατήσεις 60 εκατ. ευρώ της τριετίας 1999-2001 για προγράμματα γεωπονικής έρευνας για τη βελτίωση της ποιότητας του καπνού αλλά και εναλλακτικών καλλιεργειών αυτού, η Ευρωπαϊκή Επιτροπή επιχειρεί να επιβάλει νέα απαράδεκτη αύξηση των παρακρατήσεων που γίνεται στους καπνοπαραγωγούς από την πριμοδότηση του προϊόντος τους για τη χρηματοδότηση του κοινοτικού ταμείου έρευνας και πληροφόρησης στον τομέα του καπνού μειώνοντας το εισόδημα των καπνοπαραγωγών.

Συγκεκριμένα, βάσει της πρότασης κανονισμού(2) του Συμβουλίου σχετικά με τον καθορισμό των πριμοδοτήσεων και των κατωφλίων εγγύησης για τον καπνό σε φύλλα κατά ομάδα ποικιλιών, κατά κράτος μέλος και για τις συγκομιδές των ετών 2002, 2003 και 2004 καθώς και με την τροποποίηση του κανονισμού (ΕΟΚ) αριθ. 2075/92(3) ερωτάται η Επιτροπή:

1. Γιατί η Επιτροπή επιχειρεί να επιβάλει καταχρηστικά για τη χρηματοδότηση του κοινοτικού ταμείου καπνού την επιβολή παρακράτησης 2 % στην πριμοδότηση για τη συγκομιδή του έτους 2002, 3 % για το έτος 2003 και 5 % για το έτος 2004 και μετά (άρθρο 3, παράγραφος 1) τη στιγμή που στο ταμείο μένουν αδιάθετα κονδύλια, καθώς και την κατάργηση της γεωπονικής έρευνας για το εν λόγω προϊόν·

2. Ποιές είναι οι συνολικές πιστώσεις που συσσωρεύτηκαν στο κοινοτικό ταμείο καπνού από το 1992, έτος ίδρυσής του, και πόσες πιστώσεις κατ' έτος διατέθηκαν από το 1992 έως σήμερα για να αναπτυχθεί η γεωπονική έρευνα για παραγωγή καπνού ολιγότερο επιβλαβούς καθώς και για εφαρμογή ενεργειών πληροφόρησης για τηνγεία·

3. Πού πηγαίνουν οι αδιάθετες πιστώσεις από το κοινοτικό ταμείο καπνού, δεδομένου ότι μόνο το έτος 1999 απορροφήθηκαν 128 308,76 ευρώ από τα διαθέσιμα 3 000 000 ευρώ, και πόσες πιστώσεις απορροφήθηκαν από τα διαθέσιμα 6 000 000 ευρώ του έτους 2000 και πόσο από τα 15 000 000 ευρώ του έτους 2001·

4. Αληθεύει ότι μόνο από την τριετία 1999-2001, έχουν μείνει αδιάθετα πάνω από 60 εκατομμύρια ευρώ και για ποιό λόγο επομένως αυξάνεται σε 5 % η παρακράτηση στην πριμοδότηση του καπνού σε βάρος των καπνοπαραγωγών, όταν παραμένουν αδιάθετες πιστώσεις στο κοινοτικό ταμείο καπνού·

5. Γιατί δεν έχουν χρηματοδοτηθεί έως σήμερα έρευνες εναλλακτικής καλλιέργειας και πώς εξηγείται ότι από την ίδρυση του ταμείου έχουν γίνει μόνο δύο προκηρύξεις γιαποβολή σχεδίων από τις οποίες χρηματοδοτήθηκαν συνολικά 9 σχέδια γεωπονικής έρευνας (ύψους 12 441 220 ευρώ) και 18 σχέδια για ενημερωτικές εκστρατείεςγείας (ύψους 7 898 079 ευρώ)·

(1) Κανονισμός (ΕΚ) αριθ. 1648/2000, ΕΕ L 189 της 27.7.2000, σελ. 9.

(2) COM(2001)684.

(3) ΕΕ L 215 της 30.7.1992, σελ. 70, κανονισμός όπως τροποποιήθηκε τελευταία από τον κανονισμό (ΕΚ) αριθ. 1336/2000 (ΕΕ L 154 της 27.6.2000, σελ. 2).

Απάντηση του κ. Fischler εξ ονόματος της Επιτροπής

(1 Μαρτίου 2002)

Η Επιτροπή επιθυμεί να διαθέσει τις ακόλουθες πληροφορίες στα Αξιότιμα Μέλη του Κοινοβουλίου:

- Το κοινοτικό ταμείο καπνού δημιουργήθηκε για να αναπτυχθεί η γεωπονική έρευνα με στόχο τη λιγότερο επιβλαβή και περισσότερο φιλική προς το περιβάλλον παραγωγή καθώς και για την εκτέλεση δράσεων με στόχο την ενημέρωση σχετικά με τις επιβλαβείς επιπτώσεις των προϊόντων του καπνού. Η πείρα που αποκτήθηκε έδειξε ότι στον τομέα της γεωπονικής έρευνας η κοινοτική διάσταση δεν επαρκεί ώστε να γίνει κατανοητή και να διευκολυνθεί η διαχείριση τέτοιων πολύπλοκων δράσεων σε κοινοτικό επίπεδο.

- Για το λόγο αυτό και λαμβανομένωνπόψη των νέων προσανατολισμών της Επιτροπής, οι οποίοι περιλαμβάνονται στην ανακοίνωση Αειφόρος ανάπτυξη στην Ευρώπη για ένα καλύτερο κόσμο: στρατηγική της Ευρωπαϊκής Ένωσηςπέρ της διαρκούς ανάπτυξης(1), η Επιτροπή αποφάσισε να προτείνει την ανασύσταση του ταμείου πάνω σε νέες βάσεις καταργώντας τον τομέα της γεωπονικής έρευνας και παρέχοντας δυνατότητες χρηματοδότησης ειδικών δράσεων μετατροπής. Πρόκειται για την παροχή στους παραγωγούς οι οποίοι θα επιθυμούσαν να εγκαταλείψουν τον τομέα ευκαιριών στροφής προς άλλες καλλιέργειες και προς άλλες οικονομικές δραστηριότητες.

- Με βάση αυτή τη νέα προτεραιότητα κρίθηκε αναγκαία η αύξηση της παρακράτησης, προκειμένου να αυξηθούν οι πιστώσεις του προϋπολογισμού που προορίζεται για το ταμείο.

- Η Επιτροπή κρίνει ότι η αύξηση της παρακράτησης θα δώσει τη δυνατότητα για την πραγματοποίηση αντιπροσωπευτικών δοκιμών μετατροπής, οι οποίες θα αποτελέσουν πολύτιμα διδάγματα σχετικά με τις πραγματικές δυνατότητες μετατροπής περιοχών παραγωγής καπνού.

Όσον αφορά τις ερωτήσεις σχετικά με τις πιστώσεις:

- Επισημαίνεται ότι πρόκειται για ένα πραγματικό ταμείο στο οποίο καταβάλλεται κάθε έτος το προϊόν των παρακρατήσεων. Η Επιτροπή πραγματοποιεί δράσεις οι οποίες χρηματοδοτούνται από το ειδικό κονδύλιο που φέρει τον τίτλο Κοινοτικό ταμείο έρευνας και πληροφόρησης (B1-175). Οι πιστώσεις αυτού του κονδυλίου ισούνται προς τις δαπάνες που εκτιμήθηκε ότι πραγματοποιήθηκαν κατά τη διάρκεια ενός συγκεκριμένου οικονομικού έτους.

- Το ταμείο δημιουργήθηκε κατέφαρμογή του άρθρου 13 του κανονισμού (ΕΟΚ) αριθ. 2075/92 του Συμβουλίου, της 30ης Ιουνίου 1992, για την κοινή οργάνωση της αγοράς του ακατέργαστου καπνού και ο κανονισμός που προβλέπει τους κανόνες εφαρμογής δημοσιεύτηκε την 1η Σεπτεμβρίου 1993 (κανονισμός (ΕΟΚ) αριθ. 2427/93 της Επιτροπής, της 1ης Σεπτεμβρίου 1993, που προβλέπει τους κανόνες εφαρμογής του κανονισμού (ΕΟΚ) αριθ. 2075/92 του Συμβουλίου, όσον αφορά το κοινοτικό ταμείο έρευνας και πληροφόρησης στον τομέα του καπνού(2)). Η πρώτη πρόσκλησηποβολής προσφορών έγινε το 1994 και η δεύτερη το 1996.

Η σύμβαση για το πρώτο ερευνητικό πρόγραμμα (94/T/12)πεγράφη το 1996 και η διάρκεια των ερευνητικών προγραμμάτων είναι από τέσσερα έως πέντε έτη.

Οι πληρωμές εκ μέρους του ταμείου γίνονται μετά από επιτόπιο έλεγχο με βάση την πρόοδο των εργασιών και τα κατάλληλα δικαιολογητικά έγγραφα.

Με βάση τις παραπάνω πληροφορίες και μετά από εμπεριστατωμένη έρευνα διαπιστώθηκε ότι από το 1996 και μετά έχουν χρησιμοποιηθεί οι ακόλουθες πιστώσεις:

>ΚΤΜ ΟΠΝΒΧΒ>

>ΚΤΜ ΟΠΝΒΧΒ>

Επισημαίνεται ότι, όσον αφορά το έτος 2001, οι αναλήψειςποχρεώσεωνπέρ του τομέα της πληροφόρησης ανήλθαν σε 7 492 233,88 καιπέρ του τομέα της έρευνας σε 1 699 329,00. Οι σχετικές πιστώσεις για τις πληρωμές που δεν έχουν ακόμη πραγματοποιηθεί θα μεταφερθούν αυτομάτως ώστε να μπορέσουν να χρησιμοποιηθούν κατά το 2002.

Όσον αφορά τον τομέα της πληροφόρησης, η Επιτροπή δημοσίευσε στις 13 Ιουνίου 2001 μία πρόσκλησηποβολής προσφορών για μία τριετή εκστρατεία ενημέρωσης που θα έχει ως στόχο την πρόληψη του καπνίσματος στους νέους εντός των 15 κρατών μελών.

Οι αχρησιμοποίητες πιστώσεις του προϋπολογισμού ακυρώνονται.

Για την πραγματοποίηση μελετών σχετικά με τις δυνατότητες στροφής των παραγωγών ακατέργαστου καπνού προς άλλες καλλιέργειες ή δραστηριότητες (όπως προβλέπεται από το πρώτο άρθρο, παράγραφος 1, στοιχείο β), τελευταία φράση του κανονισμού (ΕΚ) αριθ. 1648/2000 της Επιτροπής της 25ης Ιουλίου 2000 σχετικά με τους κανόνες εφαρμογής του κανονισμού (ΕΟΚ) αριθ. 2075/92 του Συμβουλίου που αφορά το κοινοτικό ταμείο καπνού και καταργεί τον κανονισμό (ΕΟΚ) αριθ. 2427/93) θα πρέπει να ληφθεί σοβαράπόψη η τοπική πραγματικότητα.

Στο πλαίσιο των νέων μέτρων μετατροπής που προτείνει η Επιτροπή μπορούν να γίνουν μελέτες στο κατάλληλο τοπικό επίπεδο και να αποτελέσουν τη βάση για τις ενέργειες που θα πραγματοποιηθούν.

(1) COM(2001)264 τελικό.

(2) ΕΕ L 223 της 2.9.1993.